Nakon što je Napoleon napao Rusiju (1812) i vrhovni komandni general Mihail Kutuzov zamolio "Gospu od Kazana" za pomoć, svrha crkve se promenila. Nakon Otadžbinskog rata, Rusi su katedralu doživljavali pre svega kao spomen na pobedu nad Napoleonom. Sam Kutuzov je pokopan u katedrali 1813; a Aleksandar Puškin je napisao slavne redove meditirajući nad njegovom grobom. Godine 1815, pobednička ruska vojska je iz Evrope donela ključeve za sedamnaest gradova i osam tvrđava i postavila ih u sakristiju katedrale. Boris Orlovski je 1837. godine dizajnirao dve bronzane statue Kutuzova i Barklaj de Tolija koje stoje ispred katedrale.